cyanic-selkie/wikianc huggingface dataset:
The Session...Recorded in London with Great Artists
Innspeling
The Session vart det høgast plasserte albumet til Lewis på poplista sidan 1964 og Golden Hits of Jerry Lee Lewis. Albumet nådde 37. plassen. På countryalbumlista klatra det heilt til fjerdeplassen.
Kårsta
Kårsta er ein svensk tettstad i Vallentuna kommun i Stockholms län i landskapet Uppland. I 2005 hadde tettstaden 439 innbyggjarar.
Val Garay
Val Garay er ein plateprodusent og lydteknikar som har arbeidd med Kim Carnes, The Motels, Mr. Big, Bonnie Raitt, Eric Burdon, Dolly Parton, Pablo Cruise, James Taylor, Queensrÿche, Neil Diamond, Dramarama, EZO, Ringo Starr, Linda Ronstadt, Sarah Brightman, Nicolette Larson, Kenny Rogers, Santana, -Reel Big Fish, Joan Armatrading, Katrina, og mange andre
I 1982 delte han ein Gramm-pris for årets innspeling med Kim Carnes for plata «Bette Davis Eyes».
Konnerud nye kyrkje
Konnerud nye kyrkje er ei arbeidskyrkje frå 1996 i Drammen kommune i Viken fylke. Ho avløyste Konnerud gamle kyrkje frå 1858 etter at folketalet på staden hadde auka på 1970- og 1980-talet. Kyrkja har om lag 300 sitjeplassar i kyrkjesalen og 200 i tilstøytande sal.
Kyrkjegarden ved gamlekyrkja er framleis i bruk, og det er ikkje kyrkjegard ved den nye kyrkja.
Landfjärden
Landfjärden er ein svensk tettstad i Nynäshamns kommun i Stockholms län i landskapet Södermanland. I 2005 hadde tettstaden 246 innbyggjarar.
Metropolitan Opera
Operahuset blei skipa i april 1880. Det første teateret det brukte, Old Met, opna 22. oktober 1883 med ei framføring av Charles Gounod sin opera Faust med svenske Christina Nilsson i ei av hovudrollene. Dagens hus ved Lincoln Center, med utsmykkingar av Marc Chagall, har vore i bruk sidan 1966 og kan husa 3 765 tilskodarar. Operaen er også heimesene for American Ballet Theatre.
Operahuset har eit breitt repertoar som spenner frå 1700-talesbarokk til bel canto frå 1800-talet og minimalisme frå 1900-talet. Utøvarane ved operahuset er eit symfoniorkester, eit kor, eit barnekor og fleire songarar. Det bruker også fleire frilansartistarsom dansarar, skodespelarar, musikarar og andre utøvarar. Amerikanske og internasjonale utøvarar kan ha kortare eller lengre tilknytingar til operahuset. Nokre, som Renée Fleming og Plácido Domingo, har hatt langvarige kontaktar med operahuset med fleire opptredenar kvar sesong.
Førestillingar frå The Met blir overførte direkte til fleire stader i verda på radio og på film. I Noreg blir desse operaforestillingane viste ved Gimle og Ringen kino i Oslo, Asker kino, Bergen kino, Kilden kino i Tønsberg, Tromsø kino og Trondheim kino.
Utøvarar ved The Met
Den første norske som opptredde ved Metropolitan Opera var Ivar F. Andresen i rolla som Daland i Wagner-operaen Den flyvende Hollender den 11. januar 1930.
I februar 1935 gjorde den dramatiske sopranen Kirsten Flagstad ein sensasjonell debut på Metropolitan som Sieglinde i Wagner-operaen Valkyrien. Flagstad, som tidlegare hadde vore nokså ukjend internasjonalt, var i løpet av ein lørdag formiddag blitt ei verdsstjerne og hadde redda «The Met» frå konkurs.
Andre norske songarar som har opptredd ved The Met er Ingrid Bjoner, Ragnar Ulfung, Aase Nordmo Løvberg, Anne Gjevang, Solveig Kringlebotn, Randi Stene, Elizabeth Norberg-Schulz og Ingeborg Schübeler Gillebo. Kolbjørn Høiseth gjesta Metropolitan med Stockholmsoperaen.
Sabel
Sabel er eit sverd med einegga, som regel bøygd klinge og usymmetrisk feste. Sablar kan ha sterkt krumma klinge, mindre krum eller rett klinge.
Sabelen kom i bruk som sidevåpen for europeisk befal og meinige frå 1700-talet. Han gjekk i stor grad over til å bli eit paradevåpen på 1800-talet, men i kavaleri var han i bruk fram til 1900-talet.
I Noreg er sabel del av gallauniform for Hæren og Sjøforsvaret.
Mount Tadpole
Mount Tadpole er eit avrunda og stort sett isfritt fjell, kring 1000 moh, med ein smal rygg som går sørvest frå hovudmassivet. Fjellet ligg 4 nautiske mil (7 km) aust-nordaust for Mount Tuatara på sørsida av Byrdbreen. Det fekk dette namnet av Advisory Committee on Antarctic Names (US-ACAN) på grunn av utsjånaden. Tadpole er eit engelsk ord for rumpetroll.
Michael Boddicker
Michael J. Boddicker er ein USA-amerikansk filmkomponist og studiomusikar som har spesialisert seg på elektronisk musikk. Han vann ein Grammy som låtskrivar for «Imagination» frå filmen Flashdance i 1984. I 1991 fekk han æresdoktorgrad i musikk ved Coe College i 1991.
Av filmar har han skrive musikk til mellom anna The Adventures of Buckaroo Banzai Across the 8th Dimension (1984), The Adventures of Milo and Otis (1986) Bulletproof (1996), og Battlestar Galactica
Artistar som har spelt inn songane hans er mellom andre Lani Hall («Go For The Heart»), Earth, Wind and Fire («Opening Raise Tour»), Patti Austin («Oh, No Margarita»), Michael Jackson («Captain EO & HIStory Unveiling»), Isao Tomita's & YMO's Hideki Matsutaki («Automatic Collect», «Automatic Correct & Plan»), Kitaro («The Silk Road»), Laura Branigan («Imagination») og David Hasselhoff.
Som studiomusikar har han spelt synthesizer på blant andre Michael Jackson sine This Is It, HIStory, Thriller, Bad, «P.Y.T. (Pretty Young Thing)», Off the Wall', Dangerous, Black or White og We Are the World; Earth, Wind & Fire sitt Let's Groove; Lionel Richie sin «Hello», «You Are», Running with the Night; Dazz Band sitt Let It Whip; Randy Newman sine The Natural og Short People; Kenny Loggins sin «Footloose»; Barbra Streisand sin Somewhere; Cheap Trick Surrender; The Jacksons sinShake Your Body; Pointer Sisters sin He's So Shy og Diana Ross sin «Missing You».
Boddicker har òg laga musikk til særs mange reklamefilmar.
San Juan på Puerto Rico
San Juan (frå spansk San Juan Bautista, 'Døyparen Johannes') er hovudstad på den karibiske øya Puerto Rico, som er eit ytre territorium og ein samveldestat til USA. Byen har 434 374 innbyggjarar etter den siste folketeljinga i 2000. San Juan er den eldste byen som vert styrt av Amerikas sameinte statar, den nest eldste er St. Augustine i Florida. San Juan er òg den nest eldste byen i Amerika som vart grunnlagt av europearar, etter Santo Domingo i Den dominikanske republikken.
Historie
San Juan vart grunnlagd i 1508 av den spanske conquistadoren Juan Ponce de León, på ordre frå den spanske kongen Ferdinand. Han vart den første utnemnde guvernøren av Puerto Rico etter kongeleg dekret. Den opphavlege busetjinga hans ligg i dag i nabokommunen til San Juan, Guaynabo, på staden Caparra. Her står enno grunnmuren av festningsverk og steinhuset som han fekk bygd til kona si og fire barn.
Kultur
La Fortaleza og San Juan National Historic Site i San Juan er ein del av verdsarvlista til UNESCO.
Tate Peak
Tate Peak er eit spisst fjell, 1885 moh, som ligg 2 nautiske mil (3,7 km) aust for Escalade Peak ved sørsida av Skelton Neve. Det vart namngjeve av Advisory Committee on Antarctic Names (US-ACAN) i 1964 etter løytnant T.N. Tate i U.S. Navy ved McMurdo-basen, 1963.
Kalving i glasiologi
Kalving er når store bitar av is lausnar frå kanten av ein isbre Det er ein form for isablasjon eller isforstyrring. Isen slepp brått taket og bryt laus frå ein isbre, isfjell, isfront, isbrem eller bresprekk. Isen som bryt laus kan klassifiserast som eit isfjell, men kan òg vere ein growler eller mindre.
Når isbreane kalvar oppstår det gjerne eit høgt brak eller drønn før isblokker opp til 60 meter høge bryt laus og styrtar ut i vatnet. Når isen treff vatnet vert det skapt store, og ofte farlege, bølgjer. Bølgjene som vert danna på stader som ved Johns Hopkins-breen kan verte så store at båtar ikkje kan gå nærare enn 3 km. Desse hendingane har vorte store turistattraksjonar i stader som Alaska.
Mange brear endar ved havet eller innsjøar som har oppstått naturleg med kalving av store mengder isfjell. Kalving frå isbreane på Grønland produserer 12 000 til 15 000 isfjell kvart år.
Kalving frå isbremmar oppstår som regel frå sprekker. Dette skjer heller sjeldan.
Årsaker
Det er nyttig å klassifisere årsakene til kalving i første, andre og tredjeordens prosessar. Førsteordensprosessane er ansvarleg for ein vedvarande kalving av isbreen. Den viktigaste årsaka til kalving er langsgåande strekking, som kontrollerer danninga av bresprekker. Når bresprekkene trengjer gjennom heile tjukkeleiken av isen, vil dei kalve. Langsgåande strekking vert styrt av friksjon på undersida og kantane av breen, utforminga til breen og vasstrykket under breen. Desse faktorane er derfor dei viktigaste for kor ofte ein bre kalvar.
Andre- og tredjeordensprosessar reknar ein i tillegg til førsteordensprosessen over, og styrer enkeltkalvingar, og ikkje den samla raten. Smelting ved vasslinja er ein viktig andreordensprosess, sidan han skjer den subærile isen nedanfrå, slik at han kollapsar. Andre andreordensprosessar er tidvatn og seismiske hendingar, oppdriftskrefter og smeltevatn som trengjer seg gjennom isen.
Når kalvinga skjer på grunn av smelting ved vasslinja, vil berre den delen av breen som stikk opp i lufta smelte, slik at ein får ein undersjøisk «fot». Dermed er ein tredjeordensprosess definert, der oppdriftskrefter får denne isfoten til å bryte av og flyte opp til overflata. Denne prosessen er ekstremt farleg og har mellom anna oppstått utan åtvaring opp til 300 meter frå brefronten.
Kalvingslov
Sjølv om ein veit om mange faktorar som medverkar til kalving, er ein god matematisk formel for kalvinga framleis under utvikling. Ein samlar i dag data frå isbremmane i Antarktis og Grønland for å finne ei «kalvingslov». Variable nytta i modellar omfattar iseigenskapar som tjukkleik, tettleik, temperatur, c-akse-samansetnad og ureinleik. Stresset som står normalt på isfronten er er truleg den viktigaste variabelen, sjølv om han vanlegvis ikkje vert målt.
Bergfjerdingen
Bergfjerdingen er eit strok i indre Oslo, i skråninga aust for Akersveien ned mot Fredensborgveien, med dei bratte og smale gatene Dopsgate i sør og Damstredet i nord. Stroket markerer seg i bybiletet ved dei gamle, små bustadhusa som er take vare på, og som for dei fleste er i bruk som bustader etter utbetringar. Dei eldste husa skriv seg frå 1700-talet.
Namnet Bergfjerdingen er kjent frå 1767. Opphaveleg var dette ein av forstadane til Christiania, med små og skrøpelege trehus i ei høgd, der småkårsfolk budde trangt og under dårlege livsvilkår. Til å byrje med var eigedomstilhøva uklåre, men i 1815 vart dette bøta på ved at det vart utskrive tomtebrev. Stroket vart likevel framleis unnateke frå dei regulerande tiltaka som galdt i sjølve byen, mellom anna krava til å byggje husa i mur, den såkalla murtvangen, som skulle redusere risikoen for bybrannar. Etter utvidinga av grensene for byen i 1857 vart òg eit større område både nordover og vest for Akersveien rekna med til Bergfjerdingen. Stroket ikring den steile gata Telthusbakken attmed Gamle Aker kyrkje vart då kalla Øvre Bergfjerdingen.
På plassen som ligg i krysset mellom Damstredet og Akersvegen låg det i si tid ein liten dam som fekk namnet Billedhuggerdammen etter bilethoggarfamilien Meyer, som budde her på 1700- og 1800-talet. Dammen vart fylt att i 1851-1852, men har i den seinare tida vorte gjenskapt i form av eit kunstig, grunt basseng som er ramma inn av ein låg mur.
Forfattaren Henrik Wergeland budde ei tid i Damstredet 1, og den stallen av lafta tømmer i Damstredet der han hadde hesten sin, står framleis.
Kalving i glasiologi
Kalvingslov
Det er i dag fleire utkast til ei føreseiande lov. Ein teori seier at kalvingsraten hovudsakleg er ein funksjon av forholdet mellom trekkspenninga og det vertikale trykkspenninga, til dømes at kavlingsraten er ein funksjon mellom det største og minste stress-bestanddelane. Ein annan teori, basert på foreløpig forsking, syner at kalvingsraten aukar som ein potens av spredningsraten nær kalvingsfronten.
Filchner-Ronne-isen
I oktober 1988 braut isfjellet A-38 laus frå Filchner-Ronne-isen i Antarktis. Dette var omtrent 150 km x 50 km, ein ismasse som hadde større areal enn delstaten Delaware. Ei ny kalving skjedde i mai 2000 og skapte eit isfjell på 167 km x 32 km.
Ameryisen
Ei stor kalving skjedde i 1962 til 1963 på Ameryisen. I dag er det ein del av fronten på denne bremmen som vert kalla ei «laus tann». Denne delen måler 30 km x 30 km og flyttar seg kring 12 meter per dag og er venta å til slutt kalve.
Ward Hunt-isen
Den største observerte kalvinga av ei isøy skjedde ved Ward Hunt-isen. Ein gong mellom august 1961 og april 1962 braut nesten 600 km2 med is laus.
Aylesisen
I 2005 braut nesten heile Aylesisen laus frå nordenden av Ellesmere Island. Sidan 1900 har kring 90% av isbremmen kring Ellesmere Island kalva og flote bort. Denne hendinga var den største av sitt slag dei siste 25 åra. Totalt forsvann 87,1 km² is tapt i hendinga. Det største isfjellet var 66,4 km² stort (tilsvarar 11 000 fotballbanar).
Larsenisen
Larsenisen ligg i Weddellhavet og strekkjer seg langs austkysten av Den antarktiske halvøya, og består av tre delar. To av desse har kalva. Larsen B-isen kalva og forsvann i februar 2002. I januar 1995 kalva Larsen A-isen på 3 250 km² is med ein tjukkleik på 220 meter og forsvann.
Jakobshavn Isbræ
Kvart år kvalvar 35 milliardar tonn med isfjell frå Jakobshavnbreen eller Sermeq Kujalleq på Grønland og ut i fjorden.
Gargrave
Gargrave er ein stor landsby og eit sivilt sokn (civil parish) i Craven i North Yorkshire i England. Staden har 1 764 innbyggjarar (2001).
Litt sør for byen ligg ruinane av ein romersk villa som no er kjend som Kirk Sink. Villaen var dekorert med mosaikk med tessellering, og kan ha tilhøyrd ein britisk-romersk familie.
Herskapshuset Gargrave House frå 1917 blei teikna av den kjende skotske arkitekten James Dunn.
Transport
Byen ligg ved elva Aire og Leeds og Liverpoolkanalen, ei ferdselsåre som tidlegare var viktig for transport og i dag mest blir brukt til turisme.
Den travle hovudvegden A65, som går frå Leeds til Kendal i Lake District, går gjennom landsbyen. Gargrave jernbanestasjon gjev samband med Leeds i aust og Morecambe og Carlisle i vest. Gargrave har også bussamband til Skipton, Settle, Malham, Barnoldswick og Preston.
Fjernsynsserien Dexter
Dexter er ein amerikansk TV-serie som vart send på Showtime. Serien hadde premiere i USA den 1. oktober 2006, og handlar om seriemordaren Dexter Morgan som òg jobbar som kriminalteknisk blodekspert for Miami-Metro-politiet (Ein fiktiv versjon av Miami-Dade-politiet). Hovudrolleinnehavar er Michael C. Hall, som òg er kjend frå TV-serien Six Feet Under, som blir send på NRK.
I Noreg hadde serien premiere på Canal+ den 11. januar 2007. Serien blir òg vist på Viasat 4.
Hypidiomorf
Hypidiomorf er eit form mikrostrukturen i ein magmatisk bergart kan ha. I ein slik bergart er dei fleste hypidiomorfe bergartar subhedrale, det vil seie at dei delvis viser eiga krystallform, medan nokre er anhedrale, som vil seie at dei har heilt uregelmessig form.
Magmatiske bergartar kan elles vera allotriomorfe og idiomorfe.
Liv Holtskog
Liv Holtskog var ein norsk diktar. Ho debuterte i 1966 med diktsamlinga Kanskje ein –, og har sidan skrive 16 diktsamlingar til.
Holtskog var frå Gvarv og dreiv slektsgarden der saman med mannen sin. Ho hadde ikkje høgare utdanning, men tok ymse kurs, gjennomførte studiereiser og dreiv sjølvstudium i litteratur.
Liv Holtskog vart gravlagt på Nes kyrkjegard på det som ville ha vore 80-årsdagen hennar, 4. august 2014.
Hydrogeologi
Hydrogeologi (hydro- tyder vatn og -geologi tyder studiet av jorda) er eit fagfelt innan geologi som omhandlar fordelinga, eigenskapane og rørsla til grunnvatn i jordsmonnet og grunnfjellet i jordskorpa. Hydrogeologi nyttar kunnskap frå fleire fagområde: hydrologi, meteorologi, geologi, jordbotnslære, geokjemi og fleire. Grunnvatnet er eit ledd i vasskrinslaupet og hydrogeologien har ofte hatt lange tradisjonar i land med tørt klima, der grunnvatnet er ein naudsynt ressurs for å overleve. I Noreg er hydrogeologi som fag ein ung vitskap og kom i gang ved Noreg geologiske undersøkingar kring 1950.
Drikkevatn
Hydrogeologien vert mellom anna nytta for å skaffe drikkevatn til busette område. I mange område aukar behovet sterkt frå år til år, mellom anna på grunn av aukande forureining av overflatevatn.
Kraftutbygging
Grunnvatnet er viktig for vasskraftutbygging. Kring 1960 starta Noregs vassdrags- og energidirektorat utforskninga av grunnvasstilførsla til vassdraga for å rekne ut tilskotet i tørre periodar.
Forureining
Hydrogeologi er eit viktig fagfelt i samband med forureining frå avfallsdeponi, slamlagunar og liknande, sidan grunnvatnet fraktar med seg forureiningane. Det er derfor viktig å kjenne godt til dei lokale grunnvasstraumane.
Salomos ordtøke
Salomos ordtøke er ei bok i Det gamle testamentet. Boka samlar israelittaranes fond av folkeleg visdom. Samlinga har neppe direkte tilknyting til kong Salomo, men han må ha vore ein velyndar av slik dikting.
Oppbygging
Boka kan delast i fem delar:
Først ein tale som er skriven som ei formaning frå ein far til ein son. (Kap. 1-9)
Så ei rad med fyndord av ymse slag. (Kap. 10-24)
Så følgjer ei rad med ordtøke som skal vere etter Salomo, samla i regjeringstida til kong Hiskia. (Kap. 25-29)
Til slutt følgjer ordtøka som vert tilskrivne Agur (Kap. 30) og Lemuel (Kap. 31). Desse to delane skil seg ut frå stilen i resten av boka.
Historie
Dei to eldste delane av boka er kapittel 10-22 og 25-29. Dei må ha vorte til under det israelske kongedømet, omkring år 700 f.Kr, men sidan dette er samlingar av ordtøke som kan ha vore i bruk i lang tid, kan mange av ordtøka vere mykje eldre enn dette. Ordtøka har ei form som tyder på at dei har vore utveksla mellom intellektuelle. Dei har vore påverka av den breie visdomstradisjonen i Det nære austen. Ordtøka 22.17-23.12 syner direkte tilknyting til den egyptiske visdomsboka som er tilskriven Amenmope.
Ordtøka er sterkt opptatt av familieetikken, som er patriarkalsk med tydeleg påverknad av Jahve-religionen.
By:larm
by:Larm er ein norsk musikkonferanse og -festival som vart arrangert fyrste gongen i 1998 i Trondheim. Konferansen vert halden kvart år i februar og byter arrengementsby for kvart år. Han kan likevel koma til å bli verande i Oslo dei neste åra. by:Larm er den største musikk-kongressen i Skandinavia.
Arrangementet går over tre dagar og består av seminar, føredrag og workshops på dagtid og konsertar på kveldstid. På konsertane får nye og ukjende band presentert seg, og fleire band har fått gjennombrotet sitt etter opptreden på by:Larm. Om lag 800 bransjefolk frå Noreg, resten av Skandinavia og andre land deltek på arrangementet og ved festivalen i 2009 deltok om lag 140 band/artistar fordelt på 500 konsertar.
by:Larm samarbeider med musikkonkurransen Zoom Urørt, som pleier å starta sin årlege noregsturné i samband med arrangementet. I 2003 og 2004 samarbeidde konferansen også med Alarmprisen.
Hovudadministrasjonen er basert i Oslo. I tillegg vert det kvart år oppretta lokaladministrasjon i vertsbyen. Under by:Larm 2008 i Oslo 21.-23. februar vart det for fyrste gong utdelt eit stipend under namnet Statoil-stipendet. Stipendet på 800 000 kroner er sponsa av Statoil og har som formål å gje unge talent større høve til å marknadsføra og markera seg internasjonalt. Mottakarar av stipendet har vore Ida Maria (2008), Mathias Eick (2009) og Ingrid Olava (2010).
Inntil 2008 forsikra by:Larm-leiinga at by:Larm aldri skulle skipast i hovudstaden, men måtte gå tilbake på den forsikringa. Etter arrangementa i 2006 og 2007 var by:Larm teknisk konkurs, men det gjekk økonomisk betre då dei valde å halda festivalen i Oslo i 2008
Rumpetroll
Rumpetroll er larvene til halelause amfibium. Dei lever i vatn, andar med gjeller og har lang symjehale. Etter få dagar mistar dei dei utvendige gjellene og går over til å ande med indre gjeller i eit gjellekammer. Dette opnar seg i ein til to traktforma andehol på hudoverflata. Under den vidare utviklinga vert gjellene og halen tilbakedanna og det vert utvikla bein og dei krabbar på land.
Aira Force
Elva som utgjer fossefallet er Aira Beck, som spring ut i Stybarrow Dodd 720 meter over havet og renn nordaustover før ho vender sørover. Ein kilometer før ho renn ut i Ullswater dannar ho den 20 meter høge fossen.
Polhøgd
Polhøgd er høgdevinkelen over horisonten, og svarer til vinkelen mellom loddlinja og ekvatorplanet, det vil sei breiddegraden til staden. Er sørpolen til himmelen over horisonten, vert polhøgda rekna som negativ, slik at negativ polhøgd svarar til sørlege breiddegrader.
Idiokromatisk
Idiokromatisk er eit omgrep nytta om fargen hos eit mineral, der fargen er knytt til ein kjemisk hovudbestanddel. Det motsette er allokromatisk, der fargen skuldast eit tilfeldig innhald av eit stoff med ein viss farge.
Tyne i Skottland
Tyne er ei elv i Skottland. Ho spring ut i regionen West Lothian nær Tynehead, sør for Edinburgh. Ho renn gjennom Haddington og East Linton i East Lothian, og deretter ut i Nordsjøen ved Bellhaven og Dunbar. Bukta ho renn ut i er kalla Tyne Mouth.
Joseph Cugnot
Nicolas-Joseph Cugnot var ein fransk militæringeniør, som er kjent for å ha lage det fyrste dampdrivne køyretøyet i full skala. Vogna var meint for å transportera tungt artelleri og vart kalla «la fardier de Cugnot». «Fardier» tyder ei vogn laga for å transportera svært tunge lass («fardeau»). Etter som det var eld under kjelen vart òg køyretøyet kalla «chariot à feu» (eldvogn).
Dampmaskin i staden for hestar
Cugnot arbeidde med militært utstyr, som tungt artilleri og forskansingar. Han konstruerte mellom anna ei rifle mynta på ridande soldatar. Men han såg òg moglegheitene som låg i dampmaskinar og i 1753 gjekk han ut av hæren for å konsentrera seg om forsking innan dette området.
Etter eit kort opphald i Brussel returnerte han til Paris og i 1766 publiserte han boka Éléments de l’art militaire ancien et moderne (Element av gamal og ny militærkunst) og i 1769 Fortification de campagne théorique et pratique (Forskansningar - Teori og praksis). Desse bøkene selde bra og gjorde han kjent i militær sirklar, så ideen hans vart teken seriøst.
På denne tida var hertugen av Choiseul, som var minister for utanlandssaker, krig og marina, oppteken med å forbetra artilleriet i den franske hæren. Militæringeniøren Jean-Baptiste Vaquette de Gribeauval, som var ansvarleg for dette arbeidet, delegerte denne oppgåva til Cugnot.
Henry Glaß
Henry Glaß er ein tysk, tidlegare skihoppar frå Rodewisch i Sachsen som representerte Aust-Tyskland. Han vann OL-bronse i 1976, VM-bronse i skiflyging 1977 og VM-sølv i 1978. To gongar, 1971/72 og 1979/80, vart han nummer to i den tysk-austerrikske hoppveka.
Joseph Cugnot
Dampmaskin i staden for hestar
På denne tida vart det nytta hestar for å transportera tungt artilleri. Dette var tungt arbeid for hestane og det gjekk ofte seint å flytta utstyret på denne måten, så det hende ofte at utstyret kom fram for seint. Cugnot fann oppgåva svært interessant og håpa å utnytta kreftene i dampmaskina for å trekkja ei tung lastevogn. Dette var om lag på same tid som James Watt arbeidde med å forbetra dampmaskina, men truleg var ikkje Cugnot kjent med dette arbeidet. Det er meir truleg at han bygde på arbeidet til Thomas Savery, Denis Papin og Thomas Newcomen. Papin sine erfaringar med å konstruera ein dampbåt i 1707 var truleg nyttige.
Henry Glaß
Aktiv
Glaß fekk si fyrste internasjonale meisterskapsmedalje som 16-åring, då han tok sølv i junior-EM 1969. Han debuterte i den tysk-austerrikske hoppveka i 1970/71 utan å verte lagt merke til. Året etter vart han nummer to samanlagt, 21 poeng bak nordmannen Ingolf Mork, men utan å kome på pallen i noko renn. Glaß deltok i normalbakken under vinter-OL 1972 i Sapporo og vart nummer 18.
Joseph Cugnot
Dampmaskin i staden for hestar
i 1769 bygde han ein modell «på kongen si rekning», som vart prøvekøyrt i oktober same året. Med unnatak av nokre tekniske problem var prøvane lovande og Gribeauval bestilte ein fullskalamodell. Prosjektet var svært kostbart og fleire ingeniørar var skeptiske til om det let seg gjennomføra, men Cugnot let seg ikkje stogga.
Henry Glaß
Aktiv
På nyåret i 1977 vann Glaß hoppvekerennet i Bergisel-bakken i Innsbruck, hans fyrste og einaste siger under ei hoppveke. Samanlagt vart han det året nummer tre, sesongen etter kom han på fjerdeplass i hoppveka. Hoppveka 1979/80 fekk han til saman 912,9 poeng og slo landsmennene Manfred Wolf og Klaus Ostwald med høvesvis to og seks tidels poeng og vart nummer to, austerrikaren Hubert Neuper var suverent best. I vinter-OL 1980 i Lake Placid kom han på 11. plass i storbakken.
Joseph Cugnot
Teknisk oppbygging
Køyretøyet hadde ei sterk treramme, med to store bakhjul og eit mindre framhjul. Kjelen og dampmaskina var plassert heilt framme på vogna. Det vart fyra med ved. Kjelen, som var laga av kopar, var plassert rett over elden og hong framom ramma, sjåføren sat på ein benk attom framhjulet og lasten vart plassert attom føraren slik at vekta kvilte på dei to store bakhjula. Konstruksjonen var ikkje så ulikt ein moderne snutebil.
Henry Glaß
Aktiv
Glaß la opp som aktiv i 1981.
Joseph Cugnot
Teknisk oppbygging
Dampmaskina hadde to vertikale sylindrar, som dreiv framhjulet via tannstenger. Den fyrste bilen i soga, som attpå til var ein lastebil, hadde med andre ord framhjulsdrift. Dampmaskina var ein atmosfæremotor av same type som maskinane til Thomas Newcomen.
Føraren hadde fire spakar for å kontrollera bilen: eit styre for å svinga med, ein bremsespak, ein spak som regulerte damptilførselen og ein spak som reverserte rotasjonsretninga på drivhjulet.
Prototypen hadde nokre alvorlege «barnesjukdomar». Det tok svært lang tid å få opp damptrykket og det gjekk med så mykje ved at det var naudsynt å stogga og fylla på meir ved om lag kvart 12. minutt. Dessutan var kjelen for liten, så motoreffekten var for liten i høve til massen på køyretøyet, som var rundt 2,5 tonn. Toppfarten var om lag 3,5 til 4 km/t, så køyretøyet klarte så vidt å fylgja ein hær på marsj.
Praktiske testar
I 1770 var ei fullskala dampdriven vogn ferdig og i november same året tok han til med testar i Vanves. Testar synte at køyretøyet frå 1771 ikkje kunne konkurrera ut hestane for tungtransport. Men i ljos av at dette var den fyrste bilen som var laga representerte han eit stort teknisk framsteg.
Cugnot hadde heller ikkje funne ei løysing på korleis køyretøyet skulle stoggast. Sjølv om vogna var utstyrt med bremsar var dei så svake at dei knapt hadde nokon verknad i nedoverbakke. Testane enda med at vogna ikkje let seg stogga og køyrte ned ein mur. Men på trass av dette planly Cugnot fleire testar.
I juni 1771 var bilen reparert, men då hadde Cugnot mista to av støttespelarane sine: Choiseul og Gribeauval. Choiseul hadde slutta i stillinga si året før og det var kome ein ny minister, Gribeauval, som ikkje synte så stor interesse for oppfinninga som føregangaren sin. Då han ikkje løyvde pengar til prosjektet vart det ikkje råd til fleire testar. Prototypen vart plassert i eit depot og gjekk etter kvart i gløymeboka.
Livet til Cugnot etter eldvogna
Militæret mista interessa for Cugnot, men han held likevel fram på eiga hand. I 1778 publiserte han boka Théories de la Fortification (Forskansningsteori). Frå 1779 fekk han ein pensjon på 660 pund i året, som takk for oppfinningane sine. Som ei fylgje av uroa i Paris i 1789 mista han denne inntekta og flytta til Belgia. Då han i 1800 flytta tilbake til Paris betalte Det franske konsulatet han ein liten pensjon, slik at han slapp å ha økonomiske problem i alderdomen. Han døydde barnlaus i 1804.
Soga til eldvogna etter Cugnot
Tretti år etter dei siste testane kom generalkommiseren for artilleriet, Roland, med framlegg til Napoléon Bonaparte om å utføra nye testar med vogna som framleis stod på depotet. Men Bonaparte var oppteken med førebuingane for å hærta Egypt og sette seg imot dette. For å spara plass på depotet vart vogna overført til klostret Saint-Martin-des-Champs, som i dag er ein del av Musée des Arts et Métiers, der ho framleis står. Den fyrste bilen i soga er framleis i oppsiktsvekkande god stand.
Lake Bonney
Lake Bonney er ein salt innsjø med permanent isdekke ved vestenden av Taylor Valley i McMurdo Dry Valleys i Victoria Land i Antarktis.
Han er 7 km lang og opp mot 900 m brei. Ein smal kanal som bere er 50 meter brei (Lake Bonney at Narrows) deler innsjøen i East Lake Bonney (3,32 km2) og West Lake Bonney (0,99 km).
Sør og nord for innsøjen ligg toppar på over 1500 moh, og Taylorbreen er plassert på kartet vest for innsjøen. Han er 40 meter på det djupaste og ligg under eit 3 til 4,5 meter isdekke.
Han vart først vitja av den britiske antarktiskekspedisjonen i 1901-1904 og vart namngjeven av Scott-ekspedisjonen i 1910-1913, etter Thomas George Bonney, ein geologiprofessor ved University College London frå 1877 til 1901.
Lake Bonney er ein av hovudinnsjøane som vert studert av National Science Foundations i McMurdodalen.
Frå 2007 har NASA finansiert ein robot som kan søkkast i vatn, kalla ENDURANCE for å utforska innsjøen og økologien her. Roboten vart bygd av Stone Aerospace. Forskarar har oppdagga eit eldgamalt økosystem under Taylorbreen, ved sidan av Lake Bonney. Dette økosystemet overlever ved å omforme svovel og jern for å vekse.
Arbeidet vert nytta som eit ledd i utviklinga av ein sjølvstyrt undervassrobot som kan utforske havet på Jupitermånen Europa.
Tilsig
Lake Bonney får vasstilførsel frå fleire bekkar :
Arktiske folk
Arktiske folk eller sirkumpolare folk er folkegrupper, særleg urfolk, som lever i Arktis.
Forhistorie
Dei fyrste innbyggjarane i den sentrale og austlege delen av Arktis i Nord-Amerika blir kalla den arktiske småreiskaptradisjonen (engelsk Arctic small tool tradition, AST). Han fanst frå ca. 2500 f.Kr., og omfatta fleire såkalla paleo-eskimokulturar, mellom anna Independence I-kulturen og pre-Dorset-kulturen. Dorsetkulturen viser til dei neste innbyggjarane i det sentrale og austlege nordamerikanske Arktis. Dorsetkulturen utvikla seg gjennom teknologiske og økonomiske endringar frå 1050 til 550 f-Kr. Bortsett frå i Quebec og Labrador forsvann kulturen rundt år 1500.
Historiske og samtidige folk
Andre sirkumpolare folk er tsjuktsjarar, evenkar, khantiar, korjakar, nenetsar, samar, jukaghirfolk og yupikfolk.
Flash av Queen
«Flash» er ein song av det britiske rockebandet Queen. Han var skriven av gitaristen Brian May og er kjenningsmelodien til filmen Flash Gordon frå 1980. Filmmusikkalbumet kom ut samstundes med filmen og inneheld musikk komponert og framført av Queen.
«Flash» vert sungen som ein duett mellom Freddie Mercury og Brian May, med Roger Taylor på lys harmonivokal. May spelar alle instrumenta sjølv utanom rytmedelen. Han spelte mellom anna på eit Imperial Bösendorfer flygel (med 97 tangentar i staden for 88, på grunn av ein ekstra oktav i det låge registeret), ein Oberheim OBX synth (som han spelar på i videoen) og sin heimelagde Red Special elektriske gitar.
Musikkvideo
Videoen for songen vart filma o Anvil Studios i London i november 1980 og regissert av Don Norman. Han syner bandet som spelar songen til ein skjerm som syner klipp frå filmen. Ein alternativ versjon vart sendt under Konsert for Kampuchea i 1981. Alternative filmklipp vart nytta i videoen som kom med iTunes-utgåva av Flash Gordon i 2011.
In corpore sano
«In corpore sano» (latin for 'i ein sunn lekam') er en serbisk popsong frå 2022 som vert framført av den serbiske musikaren Konstrakta. Songen var det serbiske bidraget i Eurovision Song Contest 2022 i Torino i Italia, der han enda på femteplass.
Om songen
«In corpore sano» er skriven av den serbiske songaren og låtskrivaren Konstrakta saman med Milovan Bošković. Songen vart gjeven ut 11. februar 2022 som del av hennar tre-songsprosjekt Triptih (som i triptyk). I tillegg til «In corpore sano», består trilogien av låtane «Nobl» ('nobel') og «Mekano» ('mjuk'). Trilogien vart gjeven ut 28. februar 2022 som ein tolv minutt lang musikkvideo. Ideen vart skapa av Konstrakta sjølv saman med Ana Rodić og regissøren Maja Uzelac. Videoen skal illustrere dagens Serbia, kvar av songane på sin måte.
Teksta til «In corpore sano» byrjar med at artisten lurar på kva som er løyndomen bak det flotte og sunne håret til Meghan Markle, før han tek for seg ulike medisinske tilstandar som gjev symptom på hud og hår. Sidan snakkar teksta om korleis kvinnelege artistar må vere sunne og må ta ansvar for helsa si. Blant anna sikter teksta til sitatet til den romerske poeten Juvenalis «Mens sana in corpore sano» ('Ei sunn sjel i ein sunn lekam'). Tredje vers i songen tek for seg den serbiske helsetenesta, og korleis ho ikkje gjev fri og gratis helsehjelp til musikarar og kunstnarar. Avslutninga av songen vert sungen på latin og handlar om korleis sinnet held seg sunt i ein sunn kropp.
Pesma za Evroviziju og Eurovision Song Contest
Konstrakta og «In corpore sano» deltok i den fyrste semifinalen, og fekk stor merksemd og popularitet i etterkant av sendinga. Hennar avantgardistiske song og framsyning vart karakterisert som satire, ironi og kritikk av den serbiske helsetenesta, massemedium, koronapandemien og venleiksideal – og korleis slike faktorar kan distrahere enkelte frå fokus på mental helse. Hennar framsyning har også vorte samanlikna med den serbiske performancekunstnaren Marina Abramović.
I finalen av Pesma za Evroviziju '22 laurdag 5. mars vann Konstrakta ein klår siger hos både juryane og tv-sjåarane, og ho fekk dimed representere Serbia i Eurovision Song Contest 2022 med «In corpore sano». Songen var nummer tre i den andre semifinalen torsdag 12. mai og kvalifiserte seg til finalen laurdag 14. mai 2022. «In corpore sano» enda til slutt på femteplass i finalen, den beste plasseringa til Serbia sidan tredjeplassen i 2012.
Verdsmeisterskapen i orientering 1995
Verdsmeisterskapen i orientering 1995, den 16. i sitt slag, vart avvikla ved Detmold i Nordrhein-Westfalen i Tyskland dagane frå 15. til 20. august. På programmet stod fire individuelle tevlingar og to stafettar, likt fordelt menn og kvinner. Det var andre gongen orienterings-VM vart arrangert i Tyskland, fyrste gongen i 1970 i dåverande Aust-Tyskland.
Klassisk-distanse – 16,22 km
<br style="clear:both;" />
Kort-distanse
<br style="clear:both;" />
Stafett
<br style="clear:both;" />
Klassisk-distanse – 9,66 km
<br style="clear:both;" />
Abbekås
Abbekås er ein tettstad i Skurups kommun i Skåne län i Sverige. Abbekås ligg mellom Ystad og Trelleborg på sørkysten av Skåne, og har eit areal på 0,88 km. I 2020 hadde tettstaden 851 innbyggjarar.
Abbekås er omtalt i songen «Abbekåsagåsen Joakim» av Edvard Persson.
Status quo ante bellum
Status quo ante bellum er eit omgrep som kjem frå latin og tyder bokstavleg talt slik ting var før krigen. Omgrepet vart opphavleg nytta i fredsavtaler for å vise til tilbaketrekkinga av fiendtlege styrkar og gjenopprettinga av leiarskapet før krigen. Då det vart brukt slik, tydde det at ingen av sidene fekk eller mista territorium eller økonomiske og politiske rettar. Motsetnaden er uti possidetis der kvar side får halde på det territoriet eller eigendelar ein har ved slutten av krigen.
Fjell kyrkje i Drammen
Fjell kyrkje er ei arbeidskyrkje i området Fjell i Drammen by i Viken fylke. Kyrkja vart teikna av Elisabet Fidjestøl og innvigd i 1984. Det er ikkje kyrkjegard ved kyrkja.
Abborrberg
Abborrberg er ein stad i Storumans kommun i Västerbottens län i Sverige,mellom Storuman og Tärnaby.
Canonteign Falls
Canonteign Falls er ein foss i Teigndalen og Dartmoor nasjonalpark nær Chudleigh, sør i Devon i England.
Skeise-VM 1966 for kvinner
Verdsmeisterskapen på skeiser 1966 for kvinner fann stad på Øya stadion i Trondheim 12. og 13. februar 1966. 35 utøvarar frå 15 land deltok i stemnet, av dei to frå Noreg. Meisterskapen i firkamp bestod av distanseøvingane 500 m, 1000 m, 1500 m og 3 000 meter.
Valentina Stenina frå Sovjetunionen vart verdsmeister for tredje gong. Steninas landskvinner Irina Jegorova og Tatjana Rastopsjina stod for bestetidene på høvesvis 500 m og 1000 m, medan Kim Song-sun frå Nord-Korea gjekk den kvikkaste 1500-meteren og nederlandske Kaiser brukte minst tid på å kome seg i mål på 3 000 meter.
Skeise-VM 1966
Dato: 12./13. februar 1966
<br style="clear:both;" />
DS «Saturn» (1904)
DS «Thirlmere» (kallesignal MHGT) var eit dampskip bygt i 1904 som lasteskip for Palatine Shipping Co. i Manchester i Storbritannia. Seinare vart det kjøpt av Det Bergenske Dampskibsselskab og omdøypt «Saturn».
Historie
I februar 1912 kjøpte Det Bergenske Dampskibsselskab (BDS) skipet og det vart omdøypt «Saturn». Prisen var 240 056 kroner. .
I oktober 1916 var skipet på veg frå Liverpool til Narvik med bomull og stykkgods då skipet vart stogga med varselskot av den tyske ubåten «U 57» med kapteinløytnant Carl-Siegried Ritter von Georg. Skipet var då godt vest av Shetland og nord for Skottland ved 60.04' N 05.07' W. Besetninga gjekk frå borde og vart redda av den svenske DS «Bris». Skipet vart så skoten i senk.
Skipet
Tonnasjen til skipet var ved levering 999 brt, 592 nrt og lasteevna var 1660 dødvekttonn. Volumet i lasterommet var 2571 m³. Hovudmaskinen var ein kolfyrt tresylindra ekspansjon dampmaskin, levert av Richardsons, Westgarth & Co i Middlesborough. Oppgjeven yting var NHK 130 IHK 700 iHk (indikerte hestekrefter) og 153 nominelle hestekrefter som gav ein toppfart på 9 knop knop.
Virginia Woolf
Virginia Woolf var ein engelsk forfattar, litterturkritikar og feministisk tenkjar. Ho var med i Bloomsbury-gruppa i London i mellomkrigstida. Ho er kjent som ein modernistisk forfattar som brukte verkemiddel som indre monolog, medvitsstraum og ukronologisk framstilling. Som feministisk tenkjar er ho særleg kjend for utsegna si om at for å skriva treng ei kvinne «pengar og eit eige rom».
Bakgrunn
Virginia Woolf heitte opphavleg Adeline Virginia Stephen og blei fødd i London. Foreldra var Leslie Stephen, ein kjend forfattar og fjellklatrar, og indiskfødde Julia Prinsep Stephen, som hadde vore modell for prerafaelittiske målarar som Edward Burne-Jones. Begge foreldra hennar var enkjefolk og hadde barn frå sine tidlegare ekteskap. Julia hadde tre eldre barn, George, Stella og Gerald Duckworth, medan Leslie hadde ei dotter, Laura Makepeace Stephen, som var rekna som mentalt tilbakeståande og budde med familien til ho flytta på institusjon i 1891. Saman fekk dei to fire barn: Vanessa (1879), Thoby (1880), Virginia (1882) og Adrian (1883). Familien budde i 22 Hyde Park Gate i Kensington i London.
Då Virginia var 13 døydde med eitt mora, og to år seinare døydde også søstera Stella. Etter dette fekk Virginia det første av fleire nervesamanbrot. Ho klarte likevel ta ei utdanning og studerte fag som gresk, latin, tysk og historie ved King’s College London sitt «Ladies’ Department» mellom 1897 og 1901. Gjennom dette kom ho også i kontakt med kvinnesaksforkjemparar som Clara Pater, George Warr og Lilian Faithful.
I 1904 døydde også faren, og Virginia fekk eit så sterkt samanbrot at ho måtte bu på institusjon ei stund. Seinare biografar har også sett dei depressive episodane hennar i samanheng med seksuelt misbruk ho og systera Vanessa skal ha blitt utsett for av dei eldre halvbrørne sine. Woolf leid av stemningslidingar heile resten av livet, men klarte som regel arbeida gjennom dei.
Bloomsbury
Etter faren sin død og Virginia sin andre depresjon kjøpte søskena Adrian og Vanessa huset 46 Gordon Square i Bloomsbury. Her kom dei med i Bloomsbury-gruppa, ei fritenkjande samling kunstnarar og intellektuelle med moderne syn på feminisme, pasifisme og seksualitet. Gruppa blei kjend då ei gruppe leia av Horace de Vere Cole i 1910 framstilte seg som abyssinske fyrstar og fekk ei omvising på marineskipet HMS «Dreadnought».
Vanessa gifta seg med Clive Bell i 1907, og paret si interesse for avantgardekunst fekk stor innverknad på Virginia si utvikling som forfattar. I 1912 gifta Virginia seg med Leonard Woolf. Ekteparet hadde eit sterkt band, men i tråd med gruppa si frie haldning til seksuallivet hadde Virginia også eit tilhøve til Vita Sackville-West store delar av 1920-åra, og skreiv romanen Orlando for henne.
Forfattarskap og depresjon
Virginia Woolf gav ut skjønnlitteratur og sakprosa som var godt likt av både kritikar og vanlege lesarar. Mykje av arbeidet gav ho ut sjølv på Hogarth Press som ho og ektemannen dreiv. Ho og ektemannen, som var jøde, tala mot den veksande fascismen i Europa på 1930-talet.
I 1941, etter å ha gjort ferdig manuskriptet til sin siste roman, merka Woolf ein byrjande depresjon. Hendingar som andre verdskrigen, øydelegginga av huset hennar i London under Blitzen og den dårlege mottakinga av biografien hennar om den avdøde vennen Roger Fry gjorde alle tilstanden verre, og ho blei ute av stand til å arbeida.
I mars det året enda ho livet sitt ved å gå ut i ei elv med frakkelommane fulle av stein. Leonard Woolf grov oska hennar ned under eit almetre ved huset deira i Rodmell i Sussex.
Townrow Peak
Townrow Peak er eit markant fjell i utkanten av Tilman Ridge i Allan Hills i Oates Land. Det vart undersøkt av New Zealand Antarctic Research Program (NZARP) Allan Hills Expedition (1964) og kalla opp etter J.A. Townrow frå University of Tasmania, som var paleobotanikar på ekspedisjonen.
Change of Heart av Eric Carmen
Change of Heart er eit studioalbum frå 1978 av Eric Carmen. Det vart de tredje soloalbumet hans og nådde 137. plass på Billboard-lista.
To singlar frå albumet nådde salslistene. Desse var titetlsporet som vart ein internasjonal hit, og Carmen sin versjon av Four Tops-songen «Baby, I Need Your Loving» frå 1964.
Plata inneheld òg ein ny versjon av «Hey Deanie», som var ein hit Carmen skreiv for Shaun Cassidy. «Someday», B-sida til den tidlegare hitten til Carmen, «She Did It», kom ikkje med på Boats Against the Current, men var med på dette albumet.
Samantha Sang spelte inn «Change of Heart» same året.
Heggedal stasjon
Heggedal stasjon er ein jarnbanestasjon på Heggedal på Spikkestadbanen gjennom Asker kommune, ei jarnbaneline som fram til 1973 var ein parsell av Drammensbanen, men deretter ei line berre for lokaltrafikk. Stasjonen vart opna i 1874, mykje ombygd og modernisert i 2012, mellom anna med nye plattformer som vart tekne i bruk i august dette året.
Stasjonen ligg 99,2 meter over havet og 29,34 kilometer frå Oslo Sentralstasjon, og er no berre ein haldeplass.
Egil Johansen
Egil Johansen er ein norsk lektor, idrettsleiar og tidlegare orienteringsløpar frå Kristiansand. Han vart verdsmeister i orientering i 1976 og 1978, i den siste vann han også gull i stafetten. Perioden 1975-80 vann han sju individuelle noregsmeisterskap. Johansen var medlem i Randesund IL til 1977, frå 1978 i OK Sør, eit lag han sjølv var med å skipe.
Tricorn Peak
Tricorn Peak er eit snødekt fjell, 2320 moh, på ryggen mellom Astrobreen og Skuabreen i nordlege delar av Miller Range. Det vart sett av den nordlege gruppa frå New Zealand Geological Survey Antarctic Expedition (NZGSAE) (1961-62) og fekk dette namnet på grunn av likskapen til ein trehjørna hatt.
Ådnanipa
Ådnanipa, som òg vert kalla Arnanipa, er eit fjell i Arna (Indre Arna) i Bergen kommune, 456 meter over havet på det høgste. Gjennom fjellet går det ein 2190 meter lang tunnel for Bergensbanen og ein 2133 meter lang tunnel for Europaveg 16.
Abborrberget
Abborrberget er ein svensk tettstad i Strängnäs kommun i Södermanlands län i Södermanland. I år 2005 hadde tettstaden 1 814 innbyggjarar. Han ligg på øya Tosterön i Mälaren like over eit sund frå Strängnäs.
John Green
John Green er ein amerikansk forfattar og videobloggar. Han er mest kjend for bøkene Looking for Alaska og Faen ta skjebnen. Han har vunne fleire prisar for bøkene sine.
Malham
Malham er ein landsby og eit sivilt sokn (civil parish) i Craven-distriktet i North Yorkshire i England. Han er nemnd i Domesday Book som «Malgun», eit namn som tyder 'busetnad ved grusstad'. Soknet har rundt 150 innbyggjarar.
Carl P. Wright
Carl August Petersen Wright var ein norsk forretningsmann, politikar og motstandsmann frå Porsgrunn. Han var ordførar i Porsgrunn frå 1931 til 1936, og representerte partiet Høgre og kjøpstadene i Telemark og Aust-Agder fylke på Stortinget i tre valperiodar frå 1937 til 1953. Alfred P. Wright var far hans.
Malham
Malham ligg i Malhamdale, den øvre delen av elvedalen til Aire, i Yorkshire Dales. Turistattraksjonar i nærleiken er mellom anna Malham Tarn, Malham Cove og Gordale Scar. Staden er eit viktig mål for fotturismar.
Malham Show er ei årleg hending i august som omfattar fesjå, andre utstillingar og oppvisingar knytt til landbruk og lokalt kulturliv og tevlingar som dragkamp og motbakkeløp. Eit anna arrangement er Malham Safari, i mai, der innbyggjarane og landsbyskulen lager utandørsskulpturar som blir sett opp rundtom Malham.
Carl P. Wright
Bakgrunn
Wright voks opp i Porsgrunn og tok eksamen ved Kristiania Handelsgymnasium 1913. Han tok over leiinga av firma P.M. Petersen & Søn etter far sin, og vart eineeigar i 1930. Frå 1920 var han disponent for Norrøna A/S som produserte og eksporterte slipeskiver, møllesteinar og treslipesteinar. Han var administrerande direktør i Norrøna A/S frå 1927 til han døydde.
Bystyre
Frå 1922 var Wright vald inn i Porsgrunn bystyre som representant for Høgre. Han fekk plass i formannskapet i 1925 og var varaordførar i 1928. Sidan var han ordførar i to valperiodar; 1931–1936. Ved stortingsvalet hausten 1936 vart han vald inn på Stortinget frå dei åtte kjøpstadene i Telemark og Aust-Agder, og var stortingsrepresentant då Noreg vart angripe 9. april 1940.
Andre verdskrigen
Wright deltok i kampane etter Nazi-Tysklands invasjon av Noreg, og var sterk motstandar av kompromiss med okkupasjonsmakta under forhandlingane sommaren/hausten 1940. Hausten 1940 var han med å organisere det fyrste motstandsarbeidet i Telemark, saman med Sverre Løberg og far og son Didrik Cappelen i Skien. Wright redigerte motstandsavisa Alt for Norge, og kom med i den såkalla Kretsen. Han vart arrestert av Gestapo og sat fengsla, for det meste på Møllergata 19 i tida frå 20. oktober til 6. februar 1942. Grunna tortur-skadar vart han overført til Ullevål sjukehus, der han klarde å rømme. Han kom seg så over til Sverige og vidare til Storbritannia. Frå 1942 til 1945 var han marineoffiser og aktiv med militære oppgåver og offentlege verv fram til frigjeringa.
Etter andre verdskrigen
Gjennom stortingsvalet 1945 fekk Wright fornya tillit, og han vart attvald også i 1949. Alle sesjonane 1945–1953 var han nestformann i Protokollkomiteen. Før stortingsvalet 1953 var valordninga med separate by- og landkrinsar oppheva, og veljarane gjekk til val i fylkesvise krinsar. Bymannen Wright tapte nominasjonen i Telemark Høgre, til fordel for John Lyng. Nominasjonsmøtet meinte Wright hadde liten appell utanfor byane i Telemark, og elles hadde uttent si tid. Trass i at Høgre auka med fire mandat i det nye stortinget, lukkast ikkje partiet å verte representert frå Telemark.